《九日留彭泽》
宋代·董嗣杲

牢系扁舟在树根，依然风物晋时村。几年思采东篱菊，此际狂时北海樽。

野鹤离群翔碧落，江鸿排字入黄昏。有人若学渊明隐，五柳萧疏静掩门。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。